title: Provedbena uredba Komisije (EU) 2019/916 оd 4. lipnja 2019. o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2019.

text:
                  5.6.2019

                  HR

                  Službeni list Europske unije

                  L 146/98

         PROVEDBENA UREDBA KOMISIJE (EU) 2019/916
         оd 4. lipnja 2019.
         o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2019.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 26. stavak 3.,
         nakon savjetovanja s Odborom za poljoprivredne fondove,
         budući da:

                     (1)

                     U skladu s člankom 25. Uredbe (EU) br. 1306/2013 pričuva namijenjena za pružanje dodatne potpore za poljoprivredni sektor u slučaju većih kriza koje utječu na poljoprivrednu proizvodnju ili distribuciju uspostavlja se primjenom, na početku svake godine, smanjenja izravnih plaćanja s pomoću mehanizma financijske discipline iz članka 26. te uredbe.

                     (2)

                     Člankom 26. stavkom 1. Uredbe (EU) br. 1306/2013 predviđa se da se, kako bi se osiguralo poštovanje godišnjih gornjih granica utvrđenih u Uredbi Vijeća (EU, Euratom) br. 1311/2013 (2) za financiranje rashoda povezanih s tržištem i izravnih plaćanja, mora utvrditi stopa prilagodbe za izravna plaćanja ako predviđanja za financiranje mjera financiranih u okviru te gornje granice za određenu financijsku godinu upućuju na prekoračenje primjenjivih godišnjih gornjih granica.

                     (3)

                     Iznos pričuve za krize u poljoprivrednom sektoru uključen u Komisijin nacrt proračuna za 2020. iznosi 478 milijuna EUR u tekućim cijenama. Kako bi se pokrio taj iznos, na izravna plaćanja u okviru programa potpore navedenih u Prilogu I. Uredbi (EU) br. 1307/2013 Europskog parlamenta i Vijeća (3) za kalendarsku godinu 2019. mora se primijeniti mehanizam financijske discipline.

                     (4)

                     Predviđanja za izravna plaćanja i rashode povezane s tržištem utvrđene u Komisijinu nacrtu proračuna za 2020. upućuju na to da nema potrebe za daljnjom financijskom disciplinom.

                     (5)

                     U skladu s člankom 26. stavkom 3. Uredbe (EU) br. 1306/2013 stopu prilagodbe trebalo bi utvrditi do 30. lipnja kalendarske godine na koju se ta stopa prilagodbe odnosi.

                     (6)

                     U pravilu, poljoprivrednici koji podnose zahtjev za potporu za izravna plaćanja za jednu kalendarsku godinu (N) plaćanja primaju unutar određenog razdoblja plaćanja u financijskoj godini (N + 1). Međutim države članice mogu izvršiti zakašnjela plaćanja poljoprivrednicima nakon isteka tog razdoblja plaćanja, uz određena ograničenja. Ta zakašnjela plaćanja mogu biti izvršena u sljedećoj financijskoj godini. Kada se u određenoj kalendarskoj godini primjenjuje financijska disciplina, stopu prilagodbe ne bi trebalo primjenjivati na plaćanja za koja su zahtjevi za potporu podneseni u kalendarskim godinama u kojima se ne primjenjuje financijska disciplina. Stoga je, kako bi se osiguralo jednako postupanje prema poljoprivrednicima, primjereno predvidjeti da se stopa prilagodbe treba primjenjivati samo na plaćanja za koja su zahtjevi za potporu podneseni u kalendarskoj godini u kojoj se primjenjuje financijska disciplina, neovisno o tome kada je izvršeno plaćanje poljoprivrednicima.

                     (7)

                     Člankom 8. stavkom 1. Uredbe (EU) br. 1307/2013 predviđa se da se stopa prilagodbe primjenjiva na izravna plaćanja utvrđena u skladu s člankom 26. Uredbe (EU) br. 1306/2013 primjenjuje samo na izravna plaćanja dodijeljena poljoprivrednicima u odgovarajućoj kalendarskoj godini koja premašuju 2 000 EUR. Nadalje, člankom 8. stavkom 2. Uredbe (EU) br. 1307/2013 predviđa se da se kao rezultat postupnog uvođenja izravnih plaćanja stopa prilagodbe primjenjuje na Hrvatsku tek od 1. siječnja 2022. Stoga se stopa prilagodbe koja se utvrđuje ovom Uredbom ne bi trebala primjenjivati na plaćanja poljoprivrednicima u toj državi članici,

               DONIJELA JE OVU UREDBU:

            Članak 1.

               1.   Za potrebe utvrđivanja stope prilagodbe u skladu s člancima 25. i 26. Uredbe (EU) br. 1306/2013 i u skladu s člankom 8. stavkom 1. Uredbe (EU) br. 1307/2013 iznosi izravnih plaćanja u okviru programa potpore navedenih u Prilogu I. Uredbi (EU) br. 1307/2013 koja se poljoprivrednicima dodjeljuju na temelju zahtjeva za potporu podnesenog za kalendarsku godinu 2019. i koja premašuju 2 000 EUR smanjuju se za stopu prilagodbe od 1,441101 %.

               2.   Smanjenje iz stavka 1. ne primjenjuje se na Hrvatsku.

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 549.

            (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

            (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).


title: Provedbena uredba Vijeća (EU) 2017/1942 od 25. listopada 2017. o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu

text:
               26.10.2017

               HR

               Službeni list Europske unije

               L 276/1

         PROVEDBENA UREDBA VIJEĆA (EU) 2017/1942
   od 25. listopada 2017.
   o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 747/2014 od 10. srpnja 2014. o mjerama ograničavanja s obzirom na stanje u Sudanu i o stavljanju izvan snage uredbi (EZ) br. 131/2004 i (EZ) br. 1184/2005 (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. srpnja 2014. donijelo Uredbu (EU) br. 747/2014.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1591 (2005), 17. listopada 2017. ažurirao je podatke koji se odnose na jednu osobu koja podliježe mjerama ograničavanja.

               (3)

               Prilog I. Uredbi (EU) br. 747/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 747/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2017.

            Za Vijeće

            Predsjednik

         M. MAASIKAS

      (1)  SL L 203, 11.7.2014., str. 1.

      PRILOG
      Unos koji se odnosi na „ALNSIEM, Musa Hilal Abdalla” zamjenjuje se sljedećim unosom:

                     „2.

                        ALNSIEM, Musa Hilal Abdalla

                        Također poznat kao: (a) Sheikh Musa Hilal; (b) Abd Allah; (c) Abdallah; (d) AlNasim; (e) Al Nasim; (f) AlNaseem; (g) Al Naseem; (h) AlNasseem; (i) Al Nasseem.

                        Položaj: (a) bivši član Nacionalne skupštine Sudana iz okruga Al-Waha; (b) bivši posebni savjetnik pri Ministarstvu za savezna pitanja; (c) vrhovni vođa plemena Mahamid u Sjevernom Darfuru.

                        Datum rođenja: (a) 1. siječnja 1964.; (b) 1959.

                        Mjesto rođenja: Kutum

                        Državljanstvo: Sudan

                        Adresa: (a) Kabkabiya, Sudan; (b) Kutum, Sudan (boravište: Kabkabiya i grad Kutum, Sjeverni Darfur, ranije boravište u: Kartum).

                        Putovnica: (a) diplomatska putovnica broj D014433, izdana 21. veljače 2013. (istekla 21. veljače 2015.); (b) diplomatska putovnica broj D009889, izdana 17. veljače 2011. (istekla 17. veljače 2013.).

                        Identifikacijska oznaka: broj potvrde o državljanstvu A0680623.

                        Datum uvrštenja na popis UN-a: 25. travnja 2006.

                        Ostale informacije: Poveznica za internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5795065

                        Informacije iz sažetka razloga za uvrštavanje na popis Odbora za sankcije:

                     Alnsiem je uvršten na popis 25. travnja 2006. na temelju stavka 1. Rezolucije 1672 (2006) kao ‚vrhovni vođa plemena Jalul u Sjevernom Darfuru’.
                     U izvješću organizacije Human Rights Watch navodi se da raspolažu dopisom ureda lokalnih vlasti u Sjevernom Darfuru od 13. veljače 2004. u kojem se ‚sigurnosnim jedinicama na toj lokaciji’ zapovijeda da ‚dopuste nastavljanje aktivnosti mudžahedina i dragovoljaca pod zapovjedništvom šeika Muse Hilala u područjima [Sjevernog Darfura] i da osiguraju zadovoljenje njihovih osnovnih potreba’. Dana 28. rujna 2005. 400 pripadnika arapskih milicija izvelo je napad na sela Aro Sharrow (uključujući tamošnji kamp za interno raseljene osobe), Acho i Gozmenu u Zapadnom Darfuru. Također se pretpostavlja da je Musa Hilal bio prisutan tijekom napada na kamp za interno raseljene osobe u selu Aro Sharrow: njegov sin ubijen je u napadu Sudanske oslobodilačke vojske na Shareiju tako da je on od tada bio uključen u osobnu krvnu osvetu. Može se osnovano pretpostaviti da je on kao vrhovni vođa bio izravno odgovoran za te postupke i da je odgovoran za povrede međunarodnog humanitarnog prava i međunarodnog prava o ljudskim pravima te za druge zločine.”.


title: Provedbena uredba Komisije (EU) 2017/1956 оd 26. listopada 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisson d'Ardenne/Collier d'Ardenne/Pipe d'Ardenne (ZOZP))

text:
               27.10.2017

               HR

               Službeni list Europske unije

               L 277/4

         PROVEDBENA UREDBA KOMISIJE (EU) 2017/1956
   оd 26. listopada 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisson d'Ardenne/Collier d'Ardenne/Pipe d'Ardenne (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Belgije za registraciju naziva „Saucisson d'Ardenne”/„Collier d'Ardenne”/„Pipe d'Ardenne” (ZOZP) objavljen je u Službenom listu Europske unije
                   (2).

               (2)

               Komisija je zaprimila dva prigovora, jedan od društva Zurich Foodstuff Trading LLC (Ujedinjeni Arapski Emirati) 17. kolovoza 2015. i drugi od društva Rezos Brands SA (Grčka) 14. rujna 2015.

               (3)

               Komisija je prigovor društva Zurich Foodstuff Trading LLC proslijedila Belgiji. Prigovor društva Rezos Brands SA nije proslijeđen: u skladu s člankom 51. stavkom 1. drugim podstavkom Uredbe (EU) br. 1151/2012, fizičke ili pravne osobe s legitimnim interesom, koje imaju poslovni nastan ili boravište u državi članici koja nije država članica u kojoj je zahtjev podnesen, mogu podnijeti prigovor pri državi članici u kojoj imaju poslovni nastan. Stoga se društvu Rezos Brands SA nije dopustilo izravno podnošenje prigovora Komisiji. Nadalje, Komisija je taj prigovor zaprimila nakon isteka roka utvrđenog za podnošenje prigovora u skladu s člankom 51. stavkom 1. Uredbe (EU) br. 1151/2012.

               (4)

               Komisija je 17. listopada 2015. zaprimila obrazloženu izjavu o prigovoru od društva Zurich Foodstuff Trading LLC.

               (5)

               Interes podnositelja prigovora, kako je opisan u obrazloženoj izjavi o prigovoru, nije bio prisutan i izravan nego neizravan i hipotetski. Stoga društvo Zürich Foodstuff Trading LLC nije imalo legitiman interes te se postupak prigovora nije nastavio. U skladu s tim, prigovor koji je podnijelo društvo Zürich Foodstuff Trading LLC smatra se nedopuštenim.

               (6)

               Dopisom od 16. srpnja 2014. belgijske vlasti proslijedile su Komisiji zahtjev društva TerBeke-Pluma, s poslovnim nastanom izvan zemljopisnog područja određenog za ZOZP „Saucisson d'Ardenne”/„Collier d'Ardenne”/„Pipe d'Ardenne”, koje je podnijelo izjavu o prigovoru dopuštenu na temelju članka 49. stavka 3. Uredbe (EU) br. 1151/2012 za odobrenje prijelaznog razdoblja na temelju članka 15. stavka 1. Uredbe (EU) br. 1151/2012 kojim mu se omogućuje nastavak upotrebe naziva „Saucisson d'Ardenne”/„Collier d'Ardenne”/„Pipe d'Ardenne”. Dopisima od 1. travnja 2015., 3. studenoga 2016. i 3. travnja 2017. belgijska tijela dostavila su informacije i objašnjenja koji su Komisiji potrebni za donošenje odluke u pogledu navedenog prijelaznog razdoblja uz potpuno poznavanje činjenica.

               (7)

               U skladu s člankom 9. Uredbe (EU) br. 1151/2012 za naziv „Saucisson d'Ardenne”/„Collier d'Ardenne”/„Pipe d'Ardenne” odobrena je nacionalna prijelazna zaštita od 8. svibnja 2014., odnosno datuma kada je Komisija zaprimila zahtjev za registraciju. U tom je kontekstu društvu TerBeke-Pluma na nacionalnoj razini odobreno razdoblje za prilagodbu od najviše devet mjeseci, tijekom kojeg je moglo nastaviti upotrebljavati zaštićene nazive za proizvode koji nisu u skladu s odgovarajućom specifikacijom. To je razdoblje prilagodbe započelo 8. svibnja 2014. i završilo nakon devet mjeseci.

               (8)

               Budući da od 8. veljače 2015. društvo TerBeke-Pluma ne može stavljati na tržište svoje proizvode pod nazivima „Saucisson d'Ardenne”/„Collier d'Ardenne”/„Pipe d'Ardenne”, odobrenje prijelaznog razdoblja iz članka 15. stavka 1. Uredbe (EU) br. 1151/2012 nije opravdano. Omogućivanjem upotrebe registriranih naziva za proizvode proizvedene izvan ograničenog zemljopisnog područja ne bi se omogućio „prijelaz” već bi se neopravdano ponovno uspostavila situacija koja se smatra nezakonitom od 8. veljače 2015.

               (9)

               Na temelju prethodno navedenog, naziv „Saucisson d'Ardenne”/„Collier d'Ardenne”/„Pipe d'Ardenne” trebalo bi upisati u registar zaštićenih oznaka izvornosti i zaštićenih oznaka zemljopisnog podrijetla,

         DONIJELA JE OVU UREDBU:
   Članak 1.
   Naziv „Saucisson d'Ardenne”/„Collier d'Ardenne”/„Pipe d'Ardenne” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 182, 3.6.2015., str. 7.

      (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/1957 оd 26. listopada 2017. o otvaranju carinskih kvota Unije za određene ribe i proizvode ribarstva podrijetlom iz Kosova i načinu upravljanja tim kvotama

text:
                  27.10.2017

                  HR

                  Službeni list Europske unije

                  L 277/6

            PROVEDBENA UREDBA KOMISIJE (EU) 2017/1957
      оd 26. listopada 2017.
      o otvaranju carinskih kvota Unije za određene ribe i proizvode ribarstva podrijetlom iz Kosova (*1) i načinu upravljanja tim kvotama
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) 2017/355 Europskog parlamenta i Vijeća od 15. veljače 2017. o određenim postupcima za primjenu Sporazuma o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*1), s druge strane (1), a posebno njezin članak 2.,
      budući da:

                  (1)

                  Sporazum o stabilizaciji i pridruživanju između Europske unije i Europske zajednice za atomsku energiju, s jedne strane, i Kosova (*1), s druge strane (2) („SSP”) potpisan je 27. listopada 2015. i stupio je na snagu 1. travnja 2016.

                  (2)

                  Člankom 31. SSP-a te Prilogom IV. SSP-u propisuju se mehanizmi primjenjivi na uvoz ribe i proizvoda ribarstva u Uniju. Prema tim odredbama uvoz u Uniju pastrve i šarana podrijetlom iz Kosova u okviru određenih carinskih kvota treba imati pogodnost izuzeća od carina.

                  (3)

                  Kako bi se provele odredbe SSP-a o ribi i proizvodima ribarstva, potrebno je otvoriti godišnje carinske kvote za pastrvu i šarana za 2016. i sljedeće godine te upravljati njima.

                  (4)

                  Carinskim kvotama trebala bi upravljati Komisija prema kronološkom redoslijedu datuma prihvaćanja carinskih deklaracija za puštanje u slobodni promet u skladu s Provedbenom uredbom Komisije (EU) 2015/2447 (3).

                  (5)

                  Mjere utvrđene u ovoj Uredbi trebale bi se primjenjivati od datuma stupanja na snagu SSP-a. Ova bi Uredba stoga trebala hitno stupiti na snagu.

                  (6)

                  Mjere predviđene ovom Uredbom u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Carinske kvote Unije otvorene su za ribu i proizvode ribarstva podrijetlom iz Kosova kako je utvrđeno u Prilogu.
      Članak 2.
      Carinskim kvotama iz članka 1. upravlja Komisija u skladu s člancima od 49. do 54. Provedbene uredbe (EU) 2015/2447.
      Članak 3.
      Ova Uredba stupa na snagu na dan objave u Službenom listu Europske unije.
      Primjenjuje se od 1. travnja 2016.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. listopada 2017.

               Za Komisiju

               Predsjednik

            Jean-Claude JUNCKER

         (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

         (1)  SL L 57, 3.3.2017., str. 59.

         (2)  SL L 71, 16.3.2016., str. 3.

         (3)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).

         PRILOG
         Neovisno o pravilima za tumačenje kombinirane nomenklature, tekst opisa proizvoda treba smatrati samo indikativnim jer je područje primjene povlaštenog režima u kontekstu ovog Priloga određeno oznakama KN. Ako oznaci KN prethodi „ex”, područje primjene povlaštenog režima određuje se zajedničkom primjenom oznake KN i odgovarajućeg opisa.

            Ribe i proizvodi ribarstva

                     Redni broj

                     Oznaka KN

                     Pododjeljak TARIC

                     Opis

                     Godišnja količina carinske kvote
                     (u tonama neto mase)

                     Stopa carine unutar kvote

                     09.1506

                     0301 91

                     Pastrva (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache i Oncorhynchus chrysogaster): živa; svježa ili rashlađena; smrznuta; sušena, soljena ili u salamuri, dimljena; fileti i ostalo riblje meso; brašno, krupica i pelete od ribe, uporabljivi za prehranu ljudi

                     Od 1.4.2016. do 31.12.2016.:
                     15
                     Za sljedeće godine – od 1.1. do 31.12.:
                     15

                     0 %

                     0302 11

                     0303 14

                     0304 42

                     0304 52 00

                     10

                     0304 82

                     0304 99 21

                     11, 12, 20

                     0305 10 00

                     10

                     0305 39 90

                     10

                     0305 43 00

                     0305 59 85

                     61

                     0305 69 80

                     61

                     09.1508

                     0301 93 00

                     Riba iz porodice šarana (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): živa; svježa ili rashlađena; smrznuta; sušena, soljena ili u salamuri, dimljena; fileti i ostalo riblje meso; brašno, krupica i pelete od ribe, uporabljivi za prehranu ljudi

                     Od 1.4.2016. do 31.12.2016.:
                     20
                     Za sljedeće godine – od 1.1. do 31.12.:
                     20

                     0 %

                     0302 73 00

                     0303 25 00

                     0304 39 00

                     20

                     0304 51 00

                     10

                     0304 69 00

                     20

                     0304 93 90

                     10

                     0305 10 00

                     20

                     0305 31 00

                     10

                     0305 44 90

                     10

                     0305 52 00

                     10

                     0305 64 00

                     10


title: Provedbena uredba Komisije (EU) 2017/1963 оd 9. kolovoza 2017. o izmjeni Provedbene uredbe (EU) br. 615/2014 o utvrđivanju detaljnih pravila za primjenu Uredbe (EU) br. 1306/2013 Europskog parlamenta i Vijeća i Uredbe (EU) br. 1308/2013 Europskog parlamenta i Vijeća u pogledu programâ rada za potpore sektoru maslinova ulja i stolnih maslina

text:
                  28.10.2017

                  HR

                  Službeni list Europske unije

                  L 279/30

            PROVEDBENA UREDBA KOMISIJE (EU) 2017/1963
      оd 9. kolovoza 2017.
      o izmjeni Provedbene uredbe (EU) br. 615/2014 o utvrđivanju detaljnih pravila za primjenu Uredbe (EU) br. 1306/2013 Europskog parlamenta i Vijeća i Uredbe (EU) br. 1308/2013 Europskog parlamenta i Vijeća u pogledu programâ rada za potpore sektoru maslinova ulja i stolnih maslina
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 57. stavak 2., članak 58. stavak 4., članak 62. stavak 2. i članak 66. stavak 4.,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (2), a posebno njezin članak 31.,
      budući da:

                  (1)

                  S obzirom na iskustvo stečeno tijekom provedbe trogodišnjih programa rada koji su započeli 1. travnja 2015., trebalo bi pojednostaviti ili razjasniti određene odredbe Provedbene uredbe Komisije (EU) br. 615/2014 (3). Istodobno, primjereno je dodatno ograničiti administrativno opterećenje za gospodarske subjekte i nacionalne uprave.

                  (2)

                  Budući da godina provedbe programâ rada počinje 1. travnja, u kontekstu izmjena odobrenih programa rada u slučaju spajanja organizacija korisnica zasebni programi rada organizacija korisnica koje se spajaju trebali bi se provoditi usporedno do početka godine provedbe koja slijedi nakon godine provedbe u kojoj je došlo do spajanja. U istom tom kontekstu, trebalo bi usvojiti određene uvjete za prihvaćanje izmjena mjera iz programa rada kako bi se osiguralo da iznos sredstava dodijeljenih dotičnom području ostaje nepromijenjen.

                  (3)

                  Kako bi se postigla bolja usklađenost zahtjevâ za predujam s likvidnošću korisnika, države članice trebale bi imati mogućnost dopustiti organizacijama korisnicama podnošenje zahtjeva za predujam tijekom provedbe trogodišnjeg programa rada.

                  (4)

                  Kako bi se osigurala provedba odobrenog programa rada, trebalo bi utvrditi minimalni iznos sredstva osiguranja koje treba položiti prilikom podnošenja zahtjeva za odobrenje programa rada. Pravila za oslobađanje sredstva osiguranja povezanog s predujmom prije kraja svake godine provedbe programa rada trebala bi biti fleksibilnija i usklađena s pravilima koja se odnose na isplate financijskih sredstava EU-a.

                  (5)

                  Uzimajući u obzir da strogi rokovi za podnošenje zahtjeva za isplatu imaju za cilj poštovanje godišnjeg proračunskog ciklusa, države članice trebale bi biti fleksibilnije pri određivanju roka za podnošenje zahtjeva za isplatu, uz uvjet da isplate izvršavaju do 15. listopada kalendarske godine u kojoj završava godina provedbe programa rada.

                  (6)

                  Da bi se spriječile poteškoće s likvidnošću, u svrhu nadoknade već nastalih izdataka trebalo bi uvesti sustav djelomičnih plaćanja u svakoj godini provedbe programa rada.

                  (7)

                  U cilju pojednostavnjenja trebalo bi omogućiti provjere ispunjavanja uvjeta za priznavanje korisnika samo na temelju dokumentacije.

                  (8)

                  Konačno, trebalo bi jasnije izraziti unakrsna upućivanja među određenim odredbama Provedbene uredbe (EU) br. 615/2014 i navesti neke rokove za dostavljanje Komisiji određenih informacija.

                  (9)

                  Provedbenu uredbu (EU) br. 615/2014 trebalo bi stoga na odgovarajući način izmijeniti.

                  (10)

                  Na programe rada odobrene prije 1. travnja 2018. trebale bi se, do njihova završetka, i dalje primjenjivati odredbe Provedbene uredbe (EU) br. 615/2014 primjenjive u trenutku njihova odobrenja.

                  (11)

                  Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

            DONIJELA JE OVU UREDBU:
      Članak 1.
      Provedbena uredba (EU) br. 615/2014 mijenja se kako slijedi:

                  (1)

                  Članak 2. mijenja se kako slijedi:

                              (a)

                              u stavku 3. prvi podstavak zamjenjuje se sljedećim:
                              „U slučaju spajanja organizacija korisnica koje su prethodno provodile zasebne programe rada, one provode te programe usporedno i odvojeno do 31. ožujka godine nakon spajanja.”;

                              (b)

                              u stavku 6., točke (c) i (d) zamjenjuju se sljedećim:

                                          „(c)

                                          iznos sredstava dodijeljenih dotičnom području u skladu s člankom 3. stavkom 1. Delegirane uredbe (EU) br. 611/2014 ostaje nepromijenjen;

                                          (d)

                                          prijenos proračunskih sredstava iz dotične mjere na ostale mjere unutar područja dotične mjere ne prelazi 40 000 EUR.”;

                  (2)

                  Članci 3. i 4. zamjenjuju se sljedećim:
                  „Članak 3.
                  Predujmovi
                  1.   Organizacija korisnica može podnijeti zahtjeve za predujmove do datuma koje određuje država članica.
                  2.   Ukupne isplate predujmova izvršene za zadanu godinu provedbe programa rada ne smiju prijeći 90 % prvobitno odobrenog iznosa potpore za taj program rada.
                  3.   Država članica može utvrditi minimalni iznos predujmova i krajnje rokove za njihovu isplatu.
                  Članak 4.
                  Sredstva osiguranja koja je potrebno položiti
                  1.   Sredstvo osiguranja iz članka 7. stavka 3. točke (g) Delegirane uredbe (EU) br. 611/2014 iznosi najmanje 10 % zatraženih financijskih sredstava Unije.
                  2.   Predujmovi iz članka 3. isplaćuju se nakon polaganja sredstva osiguranja u skladu s poglavljem IV. Delegirane uredbe Komisije (EU) br. 907/2014 (*1). Sredstvo osiguranja iznosi 110 % predujma.
                  3.   Prije datuma koji određuje država članica, a najkasnije prije kraja svake godine provedbe programa rada, organizacije korisnice mogu podnijeti dotičnoj državi članici zahtjev za oslobađanje sredstva osiguranja iz stavka 2. Dodatno uz dokumentaciju iz članka 5. stavka 2. točaka (b) i (c) zahtjevu će biti priložen detaljan opis provedenih faza programa rada po područjima i mjerama kako je naveden u članku 3. Delegirane uredbe (EU) br. 611/2014. Država članica dužna je provjeriti tu dokumentaciju i osloboditi dio sredstva osiguranja koji odgovara dotičnim izdatcima najkasnije tijekom drugog mjeseca nakon mjeseca u kojem je zahtjev podnesen.

                     (*1)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).”;"

                  (3)

                  Članak 5. mijenja se kako slijedi:

                              (a)

                              stavak 1. zamjenjuje se sljedećim:
                              „1.   Za potrebe isplate financijskih sredstava Unije u skladu s člankom 29. stavkom 2. Uredbe (EU) br. 1308/2013 organizacija korisnica podnosi zahtjev za financiranje agenciji za plaćanja države članice u kalendarskoj godini u kojoj završava godina provedbe programa rada, a najkasnije do datuma koji država članica određuje tako da omogućuje poštivanje stavka 5.
                              Agencija za plaćanja države članice može organizacijama korisnicama isplatiti razliku financijskih sredstava Unije koja odgovara svakoj godini provedbe programa rada nakon što, na temelju godišnjeg izvješća iz članka 9. ili na temelju izvješća o pregledu iz članka 7., provjeri jesu li mjere koje odgovaraju svakom od obroka predujma iz članka 3. stvarno provedene.”;

                              (b)

                              u stavku 5. prva rečenica zamjenjuje se sljedećim:
                              „Najkasnije 15. listopada kalendarske godine u kojoj završava godina provedbe plana rada, a nakon što je izvršila pregled pratećih dokumenata i provjere navedene u članku 6., država članica isplaćuje dospjela financijska sredstva Unije i, prema potrebi, oslobađa sredstvo osiguranja navedeno u članku 4. stavku 2.”;

                  (4)

                  Umeće se sljedeći članak 5.a:
                  „Članak 5.a
                  Djelomične isplate
                  1.   Države članice mogu dopustiti organizacijama korisnicama podnošenje zahtjeva za isplatu dijela potpore koji odgovara već potrošenim iznosima u okviru programa rada.
                  2.   Zahtjevi iz stavka 1. mogu se podnijeti bilo kada, ali najviše dva puta svake godine provedbe programa rada. Dodatno uz dokumentaciju iz članka 5. stavka 2. točaka (b) i (c) zahtjevu se prilaže detaljan opis provedenih faza programa rada, razvrstan po područjima i mjerama kao što je navedeno u članku 3. Delegirane uredbe (EU) br. 611/2014.
                  3.   Plaćanja povezana sa zahtjevima iz stavka 1. ne smiju prijeći 80 % dijela potpore koji odgovara iznosima već potrošenim u okviru programa rada za dotično razdoblje. Države članice mogu utvrditi minimalne iznose za djelomična plaćanja i rokove za podnošenje zahtjeva.”;

                  (5)

                  U članku 6. dodaje se sljedeći stavak 6.:
                  „6.   Provjeru ispunjavanja uvjeta za priznavanje organizacija korisnica iz stavka 1. točke (a) država članica može provesti na temelju samo dokumentacije.”

                  (6)

                  Članak 10. mijenja se kako slijedi:

                              (a)

                              stavak 1. mijenja se kako slijedi:

                                          i.

                                          uvodna rečenica zamjenjuje se sljedećom:
                                          „Najkasnije do 31. siječnja prije početka novog trogodišnjeg programa rada nadležna tijela obavještavaju Komisiju o nacionalnim mjerama provedbe ove Uredbe, a posebno o mjerama koje se odnose na sljedeće:”;

                                          ii.

                                          točke (c) i (d) zamjenjuju se sljedećim:

                                                      „(c)

                                                      najmanje dodjele financijskih sredstava Unije posebnim područjima aktivnosti navedenima u članku 5. Delegirane uredbe (EU) br. 611/2014, ciljevi i prioriteti u sektoru maslina navedeni u članku 6. stavku 1. točki (a) te Delegirane uredbe te kvantitativni i kvalitativni pokazatelji navedeni u članku 7. stavku 3. točki (f) te Delegirane uredbe;

                                                      (d)

                                                      datumi navedeni u članku 5. stavku 1. i članku 5.a točki (3) ove Uredbe;”;

                              (b)

                              u stavku 3. uvodni tekst zamjenjuje se sljedećim:
                              „Najkasnije do 20. listopada nakon svake godine provedbe programa rada nadležna tijela dostavljaju Komisiji izvješće o provedbi ove Uredbe, koje sadržava barem sljedeće podatke:”.

            Članak 2.
      Ova Uredba stupa na snagu sedmog dana od dana objave u Službenom listu Europske unije.
      Primjenjuje se na programe rada koji počinju od 1. travnja 2018. i postupke njihova odobravanja.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 9. kolovoza 2017.

               Za Komisiju

               Predsjednik

            Jean-Claude JUNCKER

         (1)  SL L 347, 20.12.2013., str. 549.

         (2)  SL L 347, 20.12.2013., str. 671.

         (3)  Provedbena uredba Komisije (EU) br. 615/2014 оd 6. lipnja 2014. o utvrđivanju detaljnih pravila za primjenu Uredbe (EU) br. 1306/2013 Europskog parlamenta i Vijeća i Uredbe (EU) br. 1308/2013 Europskog parlamenta i Vijeća u pogledu programâ rada za potpore sektoru maslinova ulja i stolnih maslina (SL L 168, 7.6.2014., str. 95.).


title: Provedbena uredba Komisije (EU) 2017/1945 оd 19. lipnja 2017. o utvrđivanju provedbenih tehničkih standarda u pogledu obavijesti koje šalju podnositelj zahtjeva i ovlaštena investicijska društva ili koje se njima šalju u skladu s Direktivom 2014/65/EU Europskog parlamenta i Vijeća (Tekst značajan za EGP. )

text:
                  26.10.2017

                  HR

                  Službeni list Europske unije

                  L 276/22

            PROVEDBENA UREDBA KOMISIJE (EU) 2017/1945
      оd 19. lipnja 2017.
      o utvrđivanju provedbenih tehničkih standarda u pogledu obavijesti koje šalju podnositelj zahtjeva i ovlaštena investicijska društva ili koje se njima šalju u skladu s Direktivom 2014/65/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 7. stavak 5. treći podstavak,
      budući da:

                  (1)

                  Primjereno je odrediti uobičajene standardne obrasce, predloške i postupke kako bi se osigurao jedinstveni mehanizam kojim bi nadležna tijela država članica učinkovito izvršavala svoje ovlasti u pogledu odobrenja društvima da pružaju investicijske usluge, obavljaju investicijske aktivnosti i, prema potrebi, pružaju pomoćne usluge.

                  (2)

                  Kako bi se pojednostavnila komunikacija između podnositelja zahtjeva za izdavanje odobrenja za rad kao investicijsko društvo u skladu s glavom II. Direktive 2014/65/EU i nadležnog tijela, nadležna bi tijela trebala odrediti posebnu kontaktnu točku za postupak podnošenja zahtjeva te bi informacije o kontaktnoj točki trebala objaviti na svojem web-mjestu.

                  (3)

                  Kako bi se nadležnim tijelima omogućilo da procijene čine li promjene u upravljačkom tijelu društva rizik za učinkovito, dobro i razborito upravljanje društvom te da na primjeren način uzmu u obzir interese svojih klijenata i integritet tržišta, trebalo bi odrediti jasne rokove za podnošenje informacija o tim promjenama.

                  (4)

                  Društva bi ipak trebala biti oslobođena zahtjeva za podnošenje informacija o promjenama u upravljačkom tijelu prije nego što ta promjena stupi na snagu ako je promjena uzrokovana čimbenicima na koje društvo ne može utjecati, primjerice smrću člana upravljačkog tijela. U tom slučaju društvima bi trebalo omogućiti da nadležno tijelo obavijeste u roku od 10 radnih dana nakon promjene.

                  (5)

                  Direktiva 95/46/EZ Europskog parlamenta i Vijeća (2) primjenjuje se na obradu osobnih podataka koju države članice vrše u okviru primjene ove Uredbe.

                  (6)

                  Ova Uredba temelji se na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala (ESMA) dostavilo Komisiji.

                  (7)

                  ESMA je provela otvorena javna savjetovanja, analizirala moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (3),

            DONIJELA JE OVU UREDBU:
      Članak 1.
      Određivanje kontaktne točke
      Nadležna tijela određuju kontaktnu točku za rukovanje svim informacijama zaprimljenima od podnositeljâ zahtjeva za izdavanje odobrenja za rad kao investicijsko društvo u skladu s glavom II. Direktive 2014/65/EU. Podaci za kontakt s određenom kontaktnom točkom objavljuju se i redovito ažuriraju na web-mjestima nadležnih tijela.
      Članak 2.
      Podnošenje zahtjeva
      1.   Podnositelj zahtjeva za izdavanje odobrenja za rad kao investicijsko društvo u skladu s glavom II. Direktive 2014/65/EU nadležnom tijelu podnosi svoj zahtjev ispunjavanjem predloška iz Priloga I.
      2.   Podnositelj zahtjeva nadležnom tijelu dostavlja informacije o svim članovima svojeg upravljačkog tijela ispunjavanjem predloška iz Priloga II.
      Članak 3.
      Zaprimanje obrasca zahtjeva i potvrda o primitku
      U roku od deset radnih dana od zaprimanja zahtjeva nadležno tijelo podnositelju zahtjeva šalje potvrdu o primitku, uključujući podatke za kontakt s određenom kontaktnom točkom iz članka 1.
      Članak 4.
      Zahtjev za dodatne informacije
      Kad su za procjenu zahtjeva potrebne dodatne informacije, nadležno tijelo podnositelju zahtjeva šalje zahtjev u kojem su navedene informacije koje se moraju dostaviti.
      Članak 5.
      Obavijest o promjenama u članstvu upravljačkog tijela
      1.   Investicijsko društvo obavješćuje nadležno tijelo o svakoj promjeni u članstvu svojeg upravljačkog tijela prije nego što ta promjena stupi na snagu.
      Ako zbog opravdanih razloga obavijest nije moguće dostaviti prije nego što promjena stupi na snagu, ona se dostavlja u roku od deset radnih dana nakon promjene.
      2.   Investicijsko društvo dostavlja informacije o promjeni iz stavka 1. u obliku određenom u Prilogu III.
      Članak 6.
      Obavješćivanje o odluci
      Nadležno tijelo podnositelja zahtjeva obavješćuje o odluci o tome je li mu izdano odobrenje za rad u papirnatoj ili elektroničkoj verziji ili u objema verzijama u roku od šest mjeseci navedenom u članku 7. stavku 3. Direktive 2014/65/EU.
      Članak 7.
      Stupanje na snagu i primjena
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 3. siječnja 2018.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. lipnja 2017.

               Za Komisiju

               Predsjednik

            Jean-Claude JUNCKER

         (1)  SL L 173, 12.6.2014., str. 349.

         (2)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

         (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

         PRILOG I.

            Obrazac zahtjeva za izdavanje odobrenja za rad kao investicijsko društvo

         Tekst slike

            Referentni broj:
            Datum:
            POŠILJATELJ:
            Ime podnositelja zahtjeva:
            Adresa:
            (Podaci osobe imenovane za kontakt)
            Ime:
            Telefon:
            Adresa e-pošte:
            PRIMATELJ:
            Država članica:
            Nadležno tijelo:
            Adresa:
            (Podaci imenovane kontaktne točke)
            Adresa:
            Telefon:
            Adresa e-pošte:
            Poštovani [unijeti odgovarajuće ime],
            U skladu s člankom 2. Provedbene uredbe Komisije (EU) 2017/1945 o utvrđivanju provedbenih tehničkih standarda u pogledu standardnih obrazaca, predložaka i postupaka za obavještavanje ili pružanje informacija predviđenih člankom 7. stavkom 5. Direktive 2014/65/EU radi osiguravanja jedinstvenih uvjeta primjene članka 7. stavka 2. te Direktive, u prilogu se nalazi zahtjev za odobrenje.

         Tekst slike

            — Osoba zadužena za pripremu zahtjeva:
            Ime:
            Status/radno mjesto:
            Telefon:
            Telefaks (ako je dostupan):
            Adresa e-pošte:
            — Vrsta zahtjeva (označite odgovarajuće polje):
            Odobrenje
            Izmjena već izdanog odobrenja
            SADRŽAJ
            Opće informacije o društvu koje podnosi zahtjev
            [unesite informacije iz članka 1. Delegirane uredbe Komisije (EU) 2017/1943 od 14. srpnja 2016. o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za informacije i uvjete za izdavanje odobrenja za rad investicijskim društvima. Ovdje navedite te informacije ili upućivanje na relevantne priloge koji sadržavaju te informacije]
            Informacije o kapitalu
            [unesite informacije iz članka 2. Delegirane uredbe (EU) 2017/1943. Ovdje navedite te informacije ili upućivanje na relevantne priloge koji sadržavaju te informacije]
            Informacije o dioničarima
            [unesite informacije iz članka 3. Delegirane uredbe (EU) 2017/1943. Ovdje navedite te informacije ili upućivanje na relevantne priloge koji sadržavaju te informacije]
            Informacije o upravljačkom tijelu i osobama koje upravljaju poslovanjem
            [unesite informacije iz članka 4. Delegirane uredbe (EU) 2017/1943. Ovdje navedite te informacije ili upućivanje na relevantne priloge koji sadržavaju te informacije]
            Financijske informacije
            [unesite informacije iz članka 5. Delegirane uredbe (EU) 2017/1943. Ovdje navedite te informacije ili upućivanje na relevantne priloge koji sadržavaju te informacije]
            Informacije o organizaciji
            [unesite informacije iz članka 6. Delegirane uredbe (EU) 2017/1943. Ovdje navedite te informacije ili upućivanje na relevantne priloge koji sadržavaju te informacije]

         PRILOG II.

            Popis članova upravljačkog tijela

         Tekst slike

            Referentni broj:
            Datum:
            POŠILJATELJ:
            Ime podnositelja zahtjeva:
            Adresa:
            (Podaci osobe imenovane za kontakt)
            Ime:
            Telefon:
            Adresa e-pošte:
            PRIMATELJ:
            Nadležno tijelo:
            Adresa:
            (Podaci imenovane kontaktne točke, prema potrebi)
            Adresa:
            Telefon:
            Adresa e-pošte:
            Poštovani [unijeti odgovarajuće ime],
            U skladu s člankom 2. Provedbene uredbe Komisije (EU) 2017/1945 od 19. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za obavještavanje ili pružanje informacija predviđenih člankom 7. stavkom 5. Direktive 2014/65/EU radi osiguravanja jedinstvenih uvjeta primjene članka 9. stavka 5. te Direktive, u prilogu se nalazi zahtjev za obavijest.

         Tekst slike

            — Osoba zadužena za pripremu zahtjeva:
            Ime:
            Status/radno mjesto:
            Telefon:
            Telefaks (ako je dostupan):
            Adresa e-pošte:
            Datum:
            Potpis:
            Popis članova upravljačkog tijela
            Član br. 1.
            Ime
            Podaci za kontakt (telefon, adresa e-pošte, adresa)
            Radno mjesto
            Profesionalno i ostalo odgovarajuće iskustvo
            Obrazovna kvalifikacija i odgovarajuće osposobljavanje
            Popis funkcija izvršnog i neizvršnog direktora u drugim subjektima
            Datum stupanja na snagu
            [Ovdje navedite te informacije ili objasnite kako ćete ih dostaviti odnosno navedite upućivanje na relevantne priloge koji sadržavaju te informacije]
            Član br.
            Ime
            Podaci za kontakt (telefon, adresa e-pošte, adresa)
            Radno mjesto
            Profesionalno i ostalo odgovarajuće iskustvo
            Obrazovna kvalifikacija i odgovarajuće osposobljavanje
            Popis funkcija izvršnog i neizvršnog direktora u drugim subjektima
            Datum stupanja na snagu
            [Ovdje navedite te informacije ili objasnite kako ćete ih dostaviti odnosno navedite upućivanje na relevantne priloge koji sadržavaju te informacije]
            Molimo, dostavite:
            — zapisnik skupštine na kojoj je imenovan novi član upravljačkog tijela,
            — zapisnik skupštine upravljačkog tijela na kojoj su imenovani novi članovi.

         PRILOG III.

            Dostavljanje informacija o promjenama u članstvu upravljačkog tijela

         Tekst slike

            Referentni broj:
            Datum:
            POŠILJATELJ:
            Ime podnositelja zahtjeva:
            Adresa:
            (Podaci osobe imenovane za kontakt)
            Ime:
            Telefon:
            Adresa e-pošte:
            PRIMATELJ:
            Nadležno tijelo:
            Adresa:
            (Podaci imenovane kontaktne točke, prema potrebi)
            Adresa:
            Telefon:
            Adresa e-pošte:
            Poštovani [unijeti odgovarajuće ime],
            U skladu s člankom 4. Provedbene uredbe Komisije (EU) 2017/1945 od 19. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za obavještavanje ili pružanje informacija predviđenih člankom 7. stavkom 5. Direktive 2014/65/EU radi osiguravanja jedinstvenih uvjeta primjene članka 9. stavka 5. te Direktive, u prilogu se nalazi zahtjev za obavijest.
            — Osoba zadužena za pripremu zahtjeva:
            Ime:
            Status/radno mjesto:
            Telefon:
            Telefaks (ako je dostupan):
            Adresa e-pošte:

         Tekst slike

            Informacije o članu/članovima koji napušta(ju) upravljačko tijelo
            Član br. 1.
            Ime
            Podaci za kontakt (telefon, adresa e-pošte, adresa)
            Radno mjesto
            Stvarni datum odstupanja iz upravljačkog tijela
            Razlozi za odstupanje iz upravljačkog tijela
            Član br. 2.
            Ime
            Podaci za kontakt (telefon, adresa e-pošte, adresa)
            Radno mjesto
            Stvarni datum odstupanja iz upravljačkog tijela
            Razlozi za odstupanje iz upravljačkog tijela
            Član br.
            Ime
            Podaci za kontakt (telefon, adresa e-pošte, adresa)
            Radno mjesto
            Stvarni datum odstupanja iz upravljačkog tijela
            Razlozi za odstupanje iz upravljačkog tijela
            Informacije o novom članu/novim članovima upravljačkog tijela
            Član br. 1
            Ime
            Podaci za kontakt (telefon, adresa e-pošte, adresa)
            Radno mjesto
            Profesionalno i ostalo odgovarajuće iskustvo
            Obrazovna kvalifikacija i odgovarajuće osposobljavanje
            Popis funkcija izvršnog i neizvršnog direktora u drugim subjektima
            Datum stupanja na snagu
            [Ovdje navedite te informacije ili objasnite kako ćete ih dostaviti odnosno navedite upućivanje na relevantne priloge koji sadržavaju te informacije]
            Član br.
            Ime
            Podaci za kontakt (telefon, adresa e-pošte, adresa)
            Radno mjesto
            Profesionalno i ostalo odgovarajuće iskustvo
            Obrazovna kvalifikacija i odgovarajuće osposobljavanje
            Popis funkcija izvršnog i neizvršnog direktora u drugim subjektima

         Tekst slike

            Datum stupanja na snagu
            [Ovdje navedite te informacije ili objasnite kako ćete ih dostaviti odnosno navedite upućivanje na relevantne priloge koji sadržavaju te informacije]
            Potpuni ažurirani popis članova upravljačkog tijela
            Molimo dostavite:
            — zapisnik skupštine na kojoj je imenovan novi član upravljačkog tijela,
            — zapisnik skupštine upravljačkog tijela na kojoj su imenovani novi članovi.
            Ime
            Radno mjesto
            Datum stupanja na snagu


title: Provedbena uredba Komisije (EU) 2017/1944 оd 13. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za postupak savjetovanja između relevantnih nadležnih tijela u pogledu obavijesti o namjeravanom stjecanju kvalificiranog udjela u investicijskom društvu u skladu s direktivama 2004/39/EZ i 2014/65/EU Europskog parlamenta i Vijeća (Tekst značajan za EGP. )

text:
                  26.10.2017

                  HR

                  Službeni list Europske unije

                  L 276/12

            PROVEDBENA UREDBA KOMISIJE (EU) 2017/1944
      оd 13. lipnja 2017.
      o utvrđivanju provedbenih tehničkih standarda u pogledu standardnih obrazaca, predložaka i postupaka za postupak savjetovanja između relevantnih nadležnih tijela u pogledu obavijesti o namjeravanom stjecanju kvalificiranog udjela u investicijskom društvu u skladu s direktivama 2004/39/EZ i 2014/65/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2004/39/EZ Europskog parlamenta i Vijeća od 21. travnja 2004. o tržištima financijskih instrumenata te o izmjeni direktiva Vijeća 85/611/EEZ i 93/6/EEZ i Direktive 2000/12/EZ Europskog parlamenta i Vijeća te stavljanju izvan snage Direktive Vijeća 93/22/EEZ (1), a posebno njezin članak 10.a stavak 8. šesti podstavak,
      uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (2), a posebno njezin članak 12. stavak 9.,
      budući da:

                  (1)

                  Primjereno je odrediti uobičajene standardne obrasce, predloške i postupke kako bi se osigurala točna procjena obavijesti o namjeravanom stjecanju ili povećanjima kvalificiranih udjela u investicijskom društvu od strane nadležnih tijela država članica. U tim slučajevima, relevantna nadležna tijela trebala bi se međusobno savjetovati i razmjenjivati sve osnovne ili relevantne informacije.

                  (2)

                  Kako bi olakšala suradnju među njima i osigurala učinkovitost razmjene informacija, nadležna tijela imenovana u skladu s člankom 48. Direktive 2004/39/EZ trebala bi odrediti osobe za kontakt posebno u svrhu postupka savjetovanja iz članka 10. stavka 4. Direktive 2004/39/EZ te bi Europsko nadzorno tijelo za vrijednosne papire i tržišta kapitala (ESMA) trebalo održavati centralizirani popis tih osoba za kontakte.

                  (3)

                  Potrebno je uspostaviti savjetodavne postupke koji sadržavaju jasna vremenska ograničenja kako bi se osiguralo pravovremenu i učinkovitu suradnju među nadležnim tijelima. Jasan postupak suradnje trebao bi obuhvaćati preliminarnu obavijest koju tijelo koje podnosi zahtjev šalje tijelu kojem se zahtjev podnosi, kako bi ga se obavijestilo o procjeni koja je u tijeku.

                  (4)

                  Cilj bi postupaka također trebao biti osigurati da nadležna tijela surađuju i rade na poboljšanju postupka promicanjem razmjene povratnih informacija o kvaliteti i relevantnosti primljenih informacija.

                  (5)

                  Svaku razmjenu ili prijenos informacija među nadležnim i drugim tijelima ili osobama trebalo bi provesti u skladu s pravilima o osobnim podacima utvrđenima u Direktivi 95/46/EZ Europskog parlamenta i Vijeća (3).

                  (6)

                  Uredba (EZ) br. 45/2001 Europskog parlamenta i Vijeća (4) primjenjuje se na obradu osobnih podataka koju provodi ESMA na temelju ove Uredbe.

                  (7)

                  Ova Uredba temelji se na nacrtu provedbenih tehničkih standarda koji je ESMA dostavila Komisiji.

                  (8)

                  ESMA se nije javno savjetovala niti je analizirala moguće povezane troškove i koristi od uvođenja standardnih obrazaca, predložaka i postupaka za postupak savjetovanja između relevantnih nadležnih tijela, jer se to smatralo neproporcionalnim u odnosu na njihov opseg i učinak.

                  (9)

                  Direktiva 2014/65/EU stupila je na snagu 2. srpnja 2014. Člankom 12. stavkom 9. Direktive 2014/65/EU zamjenjuje se članak 10.a stavak 8. Direktive 2004/39/EZ i u njemu su sadržane ovlasti ESMA-e za izradu provedbenih tehničkih standarda koje su identične ovlastima predviđenima u članku 10.a stavku 8. Direktive 2004/39/EZ. Nadalje, sadržaj članka 10.b stavka 4. i članka 10. stavka 4. Direktive 2004/39/EZ identičan je sadržaju članka 13. stavka 4. te članka 11. stavka 2. Direktive 2014/65/EU. U skladu s člankom 94. stavkom 1. Direktive 2014/65/EU, Direktiva 2004/39/EZ stavit će se izvan snage s učinkom od 3. siječnja 2017. Donošenje nacrta tehničkih standarda od strane Komisije u skladu s člankom 10.a stavkom 8. Direktive 2004/39/EZ potrebno je razmotriti u skladu s člankom 12. stavkom 8. Direktive 2014/65/EU, a posljedica toga je da će se tehnički standard nastaviti primjenjivati nakon 3. siječnja 2018. bez potrebe za daljnjim izmjenama,

            DONIJELA JE OVU UREDBU:
      Članak 1.
      Predmet
      Ovom Uredbom propisuju se standardni obrasci, predlošci i postupci za razmjenu informacija tijekom savjetodavnog postupka između nadležnog tijela ciljnog subjekta („tijelo koje podnosi zahtjev”) i nadležnog tijela namjeravanog stjecatelja ili ovlaštenog subjekta koji je ili društvo kći namjeravanog stjecatelja ili ga namjeravani stjecatelj kontrolira („tijelo kojem se zahtjev podnosi”).
      Članak 2.
      Imenovane osobe za kontakt
      1.   Nadležna tijela imenovana u skladu s člankom 48. Direktive 2004/39/EZ određuju osobe za kontakt za komuniciranje za potrebe ove Uredbe te će o tim osobama obavijestiti ESMA-u.
      2.   ESMA će održavati i ažurirati popis određenih osoba za kontakte kako bi ga mogla koristiti nadležna tijela iz stavka 1.
      Članak 3.
      Preliminarna obavijest
      1.   Tijelo koje podnosi zahtjev šalje preliminarnu obavijest tijelu kojem se zahtjev podnosi u roku od tri radna dana od primitka obavijesti namjeravanog stjecatelja u skladu s člankom 10. stavkom 3. Direktive 2004/39/EZ.
      2.   Tijelo koje podnosi zahtjev šalje preliminarnu obavijest ispunjavanjem predloška iz Priloga I. te u njega unosi sve tamo navedene informacije.
      Članak 4.
      Obavijest o savjetovanju
      1.   Tijelo koje podnosi zahtjev šalje obavijest o savjetovanju tijelu kojem se zahtjev podnosi što je to prije moguće nakon primitka obavijesti od strane namjeravanog stjecatelja u skladu s člankom 10. stavkom 3. Direktive 2004/39/EZ i ne kasnije od 20 radnih dana od primitka takve obavijesti.
      2.   Tijelo koje podnosi zahtjev šalje obavijest o savjetovanju iz stavka 1. poštom u pismenom obliku, telefaksom ili sigurnim elektroničkim načinom te će ga nasloviti na određenu osobu za kontakt tijela kojem se zahtjev podnosi, ako to tijelo nije drugačije odredilo u svojem odgovoru na preliminarnu obavijest iz stavka 3.
      3.   Tijelo koje podnosi zahtjev šalje obavijest o savjetovanju iz stavka 1. ispunjavanjem predloška iz Priloga II., navodeći posebice pitanja koja se odnose na povjerljivost informacija koja se mogu dobiti od tijela koje podnosi zahtjev i navodeći pojedinosti relevantnih informacija koje tijelo koje podnosi zahtjev traži od tijela kojem se zahtjev podnosi.
      Članak 5.
      Potvrda primitka obavijesti o savjetovanju
      Tijelo kojem se zahtjev podnosi šalje potvrdu o primitku obavijesti o savjetovanju u roku od dva radna dana od njezina primitka, uključujući i sve dodatne podatke za kontakt osobe za kontakt koju je odredilo i, kada je to moguće, procijenjeni datum odgovora.
      Članak 6.
      Odgovor tijela kojem se zahtjev podnosi
      1.   Odgovor na obavijest o savjetovanju daje se u pismenom obliku te dostavlja poštom, telefaksom ili sigurnim elektroničkim načinom. On mora biti naslovljen na određene osobe za kontakt ako tijelo kojem se zahtjev podnosi nije drugačije odredilo.
      2.   Tijelo kojem se zahtjev podnosi mora tijelu koje podnosi zahtjev što je prije moguće, a najkasnije u roku od 20 radnih dana od primitka obavijesti o savjetovanju dostaviti sljedeće informacije:

                  (a)

                  relevantne informacije zatražene u obavijesti o savjetovanju, uključujući bilo kakve stavove ili zadrške u pogledu stjecanja od strane namjeravanog stjecatelja;

                  (b)

                  bilo kakve druge nužne informacije koje mogu bitno utjecati na procjenu, na vlastitu inicijativu.

            3.   Kada tijelo kojem se zahtjev podnosi nije vjerojatno u mogućnosti poštovati vremenski rok iz stavka 2., ono o tome mora obavijestiti tijelo koje podnosi zahtjev, navodeći razloge za kašnjenje i procijenjeni datum odgovora. Tijelo kojem se zahtjev podnosi dužno je redovito obavještavati o napretku rada na pružanju zatraženih informacija.
      4.   Prilikom pružanja informacija u skladu sa stavkom 2. tijelo kojem se zahtjev podnosi koristi se predloškom iz Priloga III.
      Članak 7.
      Postupci savjetovanja
      1.   Tijelo koje podnosi zahtjev i tijelo kojem se zahtjev podnosi komuniciraju u odnosu na obavijest o savjetovanju i odgovor na nju najprikladnijim komunikacijskim sredstvom od onih navedenih u članku 4. stavku 2. i članku 6. stavku 1., uzimajući u obzir pitanje povjerljivosti, vremena za korespondenciju, količine materijala koji treba prenijeti te jednostavnosti pristupa informacijama za tijelo koje podnosi zahtjev. Tijelo koje podnosi zahtjev promptno odgovara na svaki zahtjev za pojašnjenjem koji mu pošalje tijelo kojem se zahtjev podnosi.
      2.   Ako zatražene informacije ima ili može imati samo tijelo iste države članice koje nije tijelo kojem se zahtjev podnosi, tijelo kojem se zahtjev podnosi promptno prikuplja informacije i prenosi ih tijelu koje podnosi zahtjev u skladu s člankom 6.
      3.   Tijelo kojem se zahtjev podnosi i tijelo koje podnosi zahtjev surađuju kako bi riješili sve poteškoće do kojih može doći u izvršavanju zahtjeva, uključujući rješavanje bilo kakvih problema u pogledu troškova ako se procijeni da bi troškovi pružanja pomoći mogli biti pretjerani za tijelo kojem se zahtjev podnosi.
      4.   Kada se tijekom razdoblja procjene pojave nove informacije ili potreba za dodatnim informacijama, tijelo koje podnosi zahtjev i tijelo kojem se zahtjev podnosi surađuju kako bi osigurali razmjenu svih dodatnih relevantnih informacija u skladu s ovom Uredbom.
      5.   Odstupajući od članka 4. stavka 2. i članka 6. stavka 1., kada se informacije razmjenjuju u zadnjih 15 radnih dana prije kraja razdoblja procjene iz članka 10.a stavka 1. drugog podstavka Direktive 2004/39/EZ, može ih se dati usmeno. U tim slučajevima, te je informacije potrebno naknadno potvrditi u skladu s člankom 4. stavkom 2. i člankom 6. stavkom 1., ako se nadležna tijela o kojima je riječ ne dogovore drugačije.
      6.   Tijelo kojem se zahtjev podnosi i tijelo koje podnosi zahtjev jedno će drugome davati povratne informacije o rezultatu procjene u pogledu koje je došlo do savjetovanja i, prema potrebi, o korisnosti informacija ili druge pomoći koju su dobili ili o problemima na koje su naišli pružajući pomoć ili informacije.
      Članak 8.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. lipnja 2017.

               Za Komisiju

               Predsjednik

            Jean-Claude JUNCKER

         (1)  SL L 145, 30.4.2004., str. 1.

         (2)  SL L 173, 12.6.2014., str. 349.

         (3)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

         (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

         PRILOG I.

            Predložak preliminarne obavijesti

         [Članak 3. Provedbene uredbe Komisije (EU) 2017/1944]
         Tekst slike

            Preliminarna obavijest
            Referentni broj:
            Datum:
            Opći podaci
            POŠILJATELJ:
            Država članica:
            Tijelo koje podnosi zahtjev:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo kojem se zahtjev podnosi:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            u skladu s člankom 3. Provedbene uredbe Komisije (EU) 2017/1944 оd 13. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za postupak savjetovanja između relevantnih nadležnih tijela u pogledu obavijesti o namjeravanom stjecanju kvalificiranog udjela u investicijskom društvu u skladu s direktivama 2004/39/EZ i 2014/65/EU Europskog parlamenta i Vijeća dostavljamo preliminarnu obavijest u vezi s predmetom koji će biti detaljnije objašnjen u nastavku.
            Informacije o namjeravanom stjecanju
            Identitet namjeravanog stjecatelja:
            [za fizičke osobe navedite informacije iz članka 3. stavka 1. točke (a) Delegirane uredbe Komisije (EU) 2017/1946 od 11. srpnja 2017. o dopuni direktiva 2004/39/EZ i 2014/65/EU Europskog parlamenta i Vijeća u pogledu regulatornih tehničkih standarda za iscrpan popis informacija koje namjeravani stjecatelji moraju uključiti u obavijest o namjeravanom stjecanju kvalificiranog udjela u investicijskom društvu; za pravne osobe navedite informacije iz članka 3. stavka 2. točke (a) Delegirane uredbe (EU) 2017/1946.

         Tekst slike

            Nazivi relevantnih ovlaštenih subjekata u državi članici tijela kojem se zahtjev podnosi i odnos prema namjeravanom stjecatelju:
            [ako je namjeravani stjecatelj ovlašteni subjekt iz članka 10. stavka 4. točke (a) Direktive 2004/39/EZ, dostatan je naziv namjeravanog stjecatelja. Ako je namjeravani stjecatelj obuhvaćen jednom od kategorija definiranih u članku 10. stavku 4. točkama (b) ili (c) Direktive 2004/39/EZ, potrebno je i objasniti odnos namjeravanog stjecatelja prema relevantnom ovlaštenom subjektu s poslovnim nastanom u državi članici tijela kojem se zahtjev podnosi]
            Identitet ciljnog subjekta:
            [unesite informacije iz članka 7. točke (a) Delegirane uredbe Komisije (EU) 2017/1946 od 11. srpnja 2017. o dopuni direktiva 2004/39/EZ i 2014/65/EU Europskog parlamenta i Vijeća u pogledu regulatornih tehničkih standarda za iscrpan popis informacija koje namjeravani stjecatelji moraju uključiti u obavijest o namjeravanom stjecanju kvalificiranog udjela u investicijskom društvu]
            Veličina trenutačnog i planiranog udjela namjeravanog stjecatelja u ciljnom subjektu:
            [umetnite informacije iz članka 7. točke (c) podtočaka i., ii. te iii. Delegirane uredbe Komisije (EU) 2017/1946 od 11. srpnja 2017. o dopuni direktiva 2004/39/EZ i 2014/65/EU Europskog parlamenta i Vijeća u pogledu regulatornih tehničkih standarda za iscrpan popis informacija koje namjeravani stjecatelji moraju uključiti u obavijest o namjeravanom stjecanju kvalificiranog udjela u investicijskom društvu]
            Napominjemo da postupak procjene (*) završava na datum [unijeti datum]. Poslat ćemo još i obavijest o savjetovanju koja će sadržavati sve potrebne informacije o namjeravanom stjecanju te sve relevantne informacije koje želimo dobiti. No ako vam u međuvremenu postanu poznate neke bitne informacije u vezi sa stjecanjem ili ako imate neke stavove ili zadrške, bili bismo Vam zahvalni da ih dostavite prvom prilikom, a najkasnije u roku od 20 radnih dana od primitka obavijesti o savjetovanju koja će uslijediti nakon ove preliminarne obavijesti.
            (*) U skladu s člankom 10.a stavkom 1. drugim podstavkom Direktive 2004/39/EZ.
            S poštovanjem
            [potpis]

         PRILOG II.

            Predložak obavijesti o savjetovanju

         [Članak 4. Provedbene uredbe Komisije (EU) 2017/1944]
         Tekst slike

            Obavijest o savjetovanju
            Referentni broj:
            Datum:
            Opći podaci
            POŠILJATELJ:
            Država članica:
            Tijelo koje podnosi zahtjev:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo kojem se zahtjev podnosi:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            u skladu s člankom 4. Provedbene uredbe Komisije (EU) 2017/1944 оd 13. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za postupak savjetovanja između relevantnih nadležnih tijela u pogledu obavijesti o namjeravanom stjecanju kvalificiranog udjela u investicijskom društvu u skladu s direktivama 2004/39/EZ i 2014/65/EU Europskog parlamenta i Vijeća dostavljamo obavijest o savjetovanju u vezi s predmetom koji će biti detaljnije objašnjen u nastavku.
            Napominjemo da postupak procjene (*) završava na datum [unijeti datum], te bismo Vam bili zahvalni ako biste mogli dostaviti zatražene informacije i sve druge relevantne i bitne informacije do [20 radnih dana od primitka ovog dopisa] ili, ako to nije moguće, informaciju o tome kada očekujete da biste nam mogli pružiti traženu pomoć, uzimajući u obzir spomenuti rok za postupak procjene.
            (*) U skladu s člankom 10.a stavkom 1. drugim podstavkom Direktive 2004/39/EZ

         Tekst slike

            Informacije o namjeravanom stjecanju
            Predmet
            [ovdje navedite te informacije ili upućivanje na relevantne priloge s tim informacijama]
            Pojedinosti o namjeravanom stjecanju
            [ovdje navedite te informacije ili upućivanje na relevantne priloge s tim informacijama]
            Pojedinosti o svim drugim uključenim nadzornim tijelima
            [ovdje navedite te informacije ili upućivanje na relevantne priloge s tim informacijama]
            Nastavno na
            [prema potrebi unesite pojedinosti o prethodnom zahtjevu kako bi ga se moglo identificirati]
            Vrsta zahtjeva za pomoć
            Informacije koje se traže [prema potrebi]:
            [unesite detaljan opis specifičnih informacija koje se traže, uključujući sve zatražene relevantne dokumente, s objašnjenjima zašto bi te informacije bile korisne. Primjeri uključuju:
            — strukturu udjela namjeravanog stjecatelja ili relevantnog ovlaštenog subjekta i glavna svojstva njegovih dioničara,
            — najnoviju procjenu prikladnosti (sposobnost i primjerenost) namjeravanog stjecatelja ili relevantnog ovlaštenog subjekta,
            — najnoviju procjenu financijske stabilnosti namjeravanog stjecatelja ili relevantnog ovlaštenog subjekta zajedno s povezanim javnim ili vanjskim revizijskim izvješćima (ako je to relevantno),
            — najnoviju procjenu kvalitete upravljačke strukture namjeravanog stjecatelja ili relevantnog ovlaštenog subjekta te njegovih administrativnih i računovodstvenih postupaka, sustava unutarnje kontrole, korporativnog upravljanja, strukture grupe itd., koju je provelo tijelo kojem se zahtjev podnosi.]
            Dodatne informacije od tijela koje podnosi zahtjev.
            [Navesti je li tijelo koje podnosi zahtjev bilo ili će biti u kontaktu s bilo kojim drugim tijelom ili agencijom za provedbu zakona u državi članici tijela kojem se zahtjev podnosi u vezi s predmetom zahtjeva ili s bilo kojim drugim tijelom za koje tijelo koje podnosi zahtjev zna da ima aktivan interes u predmetu zahtjeva]
            S poštovanjem
            [potpis]

         PRILOG III.

            Predložak odgovora tijela kojem se zahtjev podnosi

         [Članak 6. Provedbene uredbe Komisije (EU) 2017/1944]
         Tekst slike

            Odgovor tijela kojem se zahtjev podnosi
            Referentni broj:
            Datum:
            Opći podaci
            POŠILJATELJ:
            Država članica:
            Tijelo kojem se zahtjev podnosi:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo koje podnosi zahtjev:
            Adresa sjedišta:
            (Podaci za kontakt određene osobe za kontakt)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            u skladu s člankom 6. Provedbene uredbe Komisije (EU) 2017/1944 оd 13. lipnja 2017. o utvrđivanju provedbenih tehničkih standarda u pogledu standardnih obrazaca, predložaka i postupaka za postupak savjetovanja između relevantnih nadležnih tijela u pogledu obavijesti o namjeravanom stjecanju kvalificiranog udjela u investicijskom društvu u skladu s direktivama 2004/39/EZ i 2014/65/EU Europskog parlamenta i Vijeća obradili smo Vašu obavijest o savjetovanju od datuma [dd.mm.gggg] s referentnom oznakom [unijeti referentni broj].
            Prema potrebi objasnite sumnje koje imate u pogledu zatraženih informacija ili u pogledu bilo kojeg drugog obilježja ove procjene:

         Tekst slike

            Ako ste prikupili zatražene informacije, navedite ih ovdje ili objasnite kako ćete ih dostaviti odnosno navedite upućivanje na relevantne priloge koji sadržavaju zatražene informacije:
            Ako postoje neke druge relevantne ili bitne informacije, navedite ih ovdje ili objasnite kako ćete ih dostaviti odnosno navedite upućivanje na relevantne priloge koji sadržavaju te informacije:
            Navedite, na vlastitu inicijativu, sve bitne informacije koje bi mogle bitno utjecati na procjenu kao što su struktura grupe ili najnovije procjene financijske stabilnosti namjeravanog stjecatelja ili relevantnog ovlaštenog subjekta.
            S poštovanjem
            [potpis]


title: Provedbena uredba Komisije (EU) 2017/1955 оd 24. listopada 2017. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               27.10.2017

               HR

               Službeni list Europske unije

               L 277/1

         PROVEDBENA UREDBA KOMISIJE (EU) 2017/1955
   оd 24. listopada 2017.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredbi Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG
      „
            PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        107,5

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        102,1
                        172,4

                        5
                        0

                        AR
                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        243,1
                        212,5
                        296,9
                        229,1

                        17
                        26
                        1
                        21

                        AR
                        BR
                        CL
                        TH

                        0207 27 10

                        Rezani dijelovi puretine bez kostiju, smrznuti

                        340,6
                        401,7

                        0
                        0

                        BR
                        CL

                        0408 91 80

                        Jaja bez ljuske, sušena

                        352,1

                        0

                        AR

                        1602 32 11

                        Pripravci nekuhane peradi vrste Gallus domesticus

                        197,9

                        27

                        BR

                  '”

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom ‚ZZ’ označava se ‚drugo podrijetlo’.